ไทคอนโอดขายโรงงานไม่ออก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — TICON ชี้การเมืองป่วน ขายโรงงานไม่ได้เลยไตรมาส 2 หันมาเช่าแทน ต้องกอดเงินสดไว้
นายวีรพันธ์ พูลเกษ กรรมการผู้จัดการ บริษัท ไทคอน อินดัสเทรียล คอนเน็คชั่น (TICON) เปิดเผยว่า เหตุการณ์รุนแรงทางการเมืองทำให้ลูกค้าไม่กล้าลงทุนซื้อโรงงาน เพื่อต้องการเก็บเงินสดไว้ แต่กลับมีการเช่าพื้นที่แทน ซึ่งทำให้อัตราการเช่าพื้นที่โรงงานและคลังสินค้าสูงขึ้นกว่าที่คาด โดยเฉพาะจากลูกค้าเก่าที่มีกว่า 90% จากเป้าที่กำหนด 70% อาทิ ลูกค้ากลุ่มอิเล็กทรอนิกส์ ชิ้นส่วนยานยนต์ และอาหาร
กรรมการผู้จัดการ กล่าวว่า ในไตรมาส 2 บริษัทยังไม่สามารถขายโรงงานได้เลย คาดจะทำให้รายได้น้อยกว่าไตรมาสแรก ที่ทำได้ 372 ล้านบาท หลังขายโรงงานได้สองแห่งมูลค่า 80 ล้านบาท คงต้องรอลุ้นในเดือน มิ.ย.นี้ 
นอกจากนี้ บริษัทต้องเลื่อนการขยายกองทุนอสังหาริมทรัพย์ไทคอน (TFUND) จากการขายโรงงานมูลค่า 1,800 ล้านบาท ออกเป็นเดือน ต.ค. จากเดิมเดือน ก.ย. เนื่องจากตอนเกิดเหตุการณ์การเมือง บริษัทต้องตรวจสอบข้อมูล ทำให้ขั้นตอนการอนุมัติของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ล่าช้าออกไป
“เราพร้อมเสนอขายได้กลางเดือน ต.ค.นี้ และน่าจะได้รับการตอบรับที่ดี เพราะอัตราผลตอบแทนดีกว่าดอกเบี้ยเงินฝาก” นายวีรพันธ์ กล่าว
กรรมการผู้จัดการ กล่าวต่อว่า ปีนี้รายได้จะอยู่ที่ 2,800 ล้านบาท เพิ่มขึ้น 15% จากปีก่อนที่ 2,529 ล้านบาท และคาดว่ากำไรสุทธิจะโตขึ้น 20% จากปีก่อนทำได้ 653 ล้านบาท และอัตรากำไรสุทธิจะเพิ่มขึ้นเป็น 30% จากปีก่อนที่ 28% เพราะมีการขยายกองทุน TFUND การฟื้นตัวของเศรษฐกิจ และการให้เช่าโรงงานมีมาร์จินดีกว่าการขาย
ดังนั้น การลงทุนในปีนี้บริษัทใช้งบทั้งหมด 1,200 ล้านบาท สำหรับการซื้อที่ดินประมาณ 40 ไร่ และการขยายพื้นที่สร้างโรงงานและคลังสินค้าเพื่อให้เช่า 1.2 แสนตารางเมตร m